דגשים להדרכות במסגרת שבוע התפוצות 2022

מדריכים יקרים,

השבוע מתרחש במוזיאון **'פסטיבל תרבות התפוצות'** – בו אנו מארחים קהלים רבים במסגרת אירועים וסיורים ומציגים איך אנו מעבירים את תמונת המצב של התפוצות הקיימות היום בעולם היהודי.

לכבוד השבוע ייפתחו מיצגים חדשים ברחבי המוזיאון:

1. ''קהילת בני המנשה: כל התפוצות הם חלק מהסיפור'' – בגלריית ע''ש ליידי שרה כהן (הגלריה מול תערוכת גיבורים)
2. ''צילומים מקוריים אשר לא נצפו בעבר של לאונרד כהן מביקוריו בארץ'', סרטון וידאו ארט, בהקרנת בכורה– באולם הכרונוספרה
3. ''להצטלם בתפוצות, להרגיש אנו'' (כולל מגנט למזכרת בסיום הביקור)

''אופנה יהודית בתפוצות'' (מיצג וידאו)

שני המיצגים בקבלת המוזיאון.

כמה דגשים לקראת הסיורים:

* כמו שאמרנו, נושא כל הסיורים בשבוע זה יהיה להציג **תמונת מצב של קהילות התפוצות הקיימות היום בעולם; התרבות, הערכים, והמגוון שקיים אותו אנו חוגגים במוזיאון.**

רשימת מוצגים ותערוכות שאנו ממליצים עליהם ושמתאימים לנושא:

קומה 3

* מוקד האינדיבידואלים – היכרות אישית עם זהויות הקיימות היום בעולם היהודי בשפות ובזהויות
* מוקד מוזיקה - סיפור הפרברים – נוכחותם ויצירתם של האמנים היהודיים ג'רום רובינס וסטיבן סונדהיים אשר יצרו נכס צאן ברזל בתרבות האמריקאית.
* מוקד קולנוע – יצירות אייקוניות אשר מנכיחות את הזהות היהודית - מאי.טי עד ביג לבובסקי.
* מוקד מסורות –

הסביבונים: נקודות המבט השונות של העולם היהודי על מנהג החג, נס גדול היה פה ונס גדול היה שם. כיצד המבט של קהילות התפוצות הוא אחר על אותו הנס, וכיצד זהו הנס היחיד שהתרחש בת

סוכריות השקדים: מבט על מנהגים סביב טקס הבר/בת מצווה, ניתן לשאול את הקהל ''מה בדיוק והאם זרקתם ממתקים כלשהם בטקס יהודי? אולי חילקתם ולא זרקתם? מה המנהג הייחודי של המשפחה שלכם בטקס יהודי כמו בר/בת מצווה?"

* מוקד מאורות - דמויות יהודיות משפיעות ופורצות דרך מתקופתנו: רות ביידר גינסבורג השופטת היהודיה אשר ערך ''צדק צדק תרדוף'' הוביל אותה לאורך הקריירה שלה, ולאונרד כהן הזמר היהודי אשר הנכיח לאורך הקריירה שלו את הזהות היהודית שלו בשמו ובהופעותיו.

קומה 2

* הסרט מסעות היהודים – סרט בתחילת הקומה המתאר את ההיסטוריה היהודית כולה ב-7.5 דקות
* אינטראקטיב קהילות (מאחורי הסרט מסעות היהודים) – ניתן לחקור על כל קהילה של המשתתפים ולראות כיצד הגענו עד הלום
* מוקד המודרנה והלאה בשליש האחרון של הקומה – מתאר את הבסיס של קהילות ישראל היום
* מיצג com.unity – מיצג של מאות קהילות יהודיות היום. נמצא בסוף הקומה ונותן תמונה של קהילות יהודיות רבות ומגוונות היום ברחבי העולם.

קומה 1

* תערוכת היסודות – מוקד התנ''ך המציג נקודות מבט שונות על מקומה של השבת בזהויות היהודיות כיום, כמו כן ההשפעה העולמית של סיפורי התנ''ך על התרבויות השונות בעולם.

מוקד אורח החיים היהודי המראה דרך יצירות אמנות שונות את התפיסות השונות הקיימות לגבי טקסים ושלבים מוכרים בחיי כל יהודי/ה.

* תערוכת הללויה - בתי כנסת: סיפורם של בתי הכנסת אשר משלבים באדריכלות ובעיצוב הפנימי את התרבות המקומית בה הם קיימים; אלקינס פארק - בית כנסת שמדגיש את היותו מרכז קהילתי בעל סגנון מודרני, אלטנוישול- סגנון מקומי גותי, פז-סגנון אסלאמי. כמו כן מומלץ להראות לקהל את סרטוני ''הזמן היהודי'' מנחה-כיפור/ערבית-קבלת שבת ובכך להראות את סגנונות ההתכנסות של הקהילות היהודיות בזמן היהודי במהלך השנה.

קומת הקבלה

* תערוכת בני המנשה - סיפורה של קהילה יהודית בתפוצות.
* להזמין את הקהל לאחר הסיור להיכנס לצפות בתצלומים הנדירים של הזמר לאונרד כהן באולם הכרונוספרה.